Document ID: 31973L0146

Id-Direttiva tal-Kunsill
tal-21 ta’ Mejju 1973
li temenda d-Direttiva tas-27 ta’ Ġunju 1967 rigward l-approssimazzjoni tal-liġijiet, tar-regolamenti u tad-dispożizzjonijiet amministrattivi dwar il-klassifikazzjoni, l-imballaġġ u l-ittikkettjar ta’sustanzi perikolużi
(73/146/KEE)
IL-KUNSILL TAL-KOMUNITAJIET EWROPEJ,
Wara li ikkunsidra t-Trattat li jistabbilixxi l-Komunita Ekonomika Ewropea, u partikolarment l-Artikolu 100 miġjub fih;
Wara li kkunsidra l-proposta mill-Kummissjoni;
Wara li kkunsidra l-Opinjoni tal-Parlament Ewropew;
Wara li kkunsidra l-Opinjoni tal-Kumitat Ekonomiku u Soċjali;
Billi l-Artikolu 2 tad-Direttiva tal-Kunsill tas-27 ta’ Ġunju 1967 rigward l-approssimazzjoni tal-liġijiet, tar-regolamenti u tad-dispożizzjonijiet amministrattivi dwar il-klassifikazzjoni, l-imballaġġ u l-ittikkettjar ta’sustanzi perikolużi [1], kif l-aħħar emendat mid-Direttiva tat-22 ta’ Marzu 1971 [2], jikklassifika likwidi li jieħdu n-nar permezz tal-waqt tat-tqabbid/xegħil tagħhom; billi fl-assenza korrenti ta’ speċifikazzjoni tal-metodi wżati biex jiġi stabbilit il-waqt tat-tqabbid/xegħil, jidher tal-parir li jiġu adottati l-istess metodi ta’ analiżi bħal dawk diġà preskritti fil-ftehim internazzjonali dwar it-trasport ta’ merkanzija perikoluża;
Billi progress tekniku jeħtieġ addattament imħaffef tal-ħtiġijiet tekniċi preskritti mid-Direttivi dwar sustanzi u preparazzjonijiet perikolużi; billi, biex jiġi faċilitat id-dħul ta’ miżuri meħtieġa, sistema għandha titfassal li tipprovdi għal kollaborazzjoni fil-viċin bejn l-Istati Membri u l-Kummissjoni permezz ta’ Kumitat għall-addattament, fid-dawl ta’ progress tekniku, tad-Direttivi dwar it-tneħħija ta’ barrieri tekniċi għall-kummerċ fis-sustanzi u l-preparazzjonijiet perikolużi;
Billi l-Anness I tad-Direttiva tal-Kunsill tas-27 ta’ Ġunju 1967 fih lista ta’ sustanzi perikolużi klassifikati min-numru atomiku tal-element li huwa l-aktar karatteristiku tal-karatteristiċi tagħhom, u l-metodi għal-ittikkettjar ta’ kull sustanza fil-forma ta’ riferenza għal l-Annessi II, III u IV;
Billi eżami tal-lista ta’ sustanzi perikolużi kixef li addattament huwa meħtieġ fid-dawl tat-tagħrif xjentifiku u tekniku l-aktar riċenti; billi barra minn hekk ġiet miġbuda l-attenzjoni li l-formula kimika jew in-nomina ta’ diversi mis-sustanzi perikolużi ma tfasslitx b’mod eżatt; billi din il-lista għandha għalhekk tiġi rettifikata;
Billi jkun jidher li huwa meħtieġ anness ta’ lista ta’ deskrizzjoni tar-riskji partikolari involuti;
ADOTTA DIN ID-DIRETTIVA:
L-Artikolu 1
Id-Direttiva tal-Kunsill tas-27 ta’ Ġunju 1967 għandha tiġi emendata skond Artikoli li ġejjin.
L-Artikolu 2
Fit-test Taljan, il-kliem "punto di scintilla" għandu jiġi mibdul bil-kliem "punto di infiammabilitá".
L-Artikolu 3
"3. Il-waqt tat-tqabbid/xegħil tas-sustanzi u l-preparazzjonijiet tal-likwidu li jieħu n-nar msemmija fis-sottoparagrafu 2 (ċ) u (d) għandhom jiġu stabbiliti skond il-metodi u ma’ l-apparat preskritt f’L-Anness V."
L-Artikolu 4
"4. Madankollu, għal perjodu ta’ tliet snin minn notifika ta’ din id-Direttiva u permezz ta’ deroga mid-dispożizzjonijiet ta’ dan l-Artikolu, id-Danimarka, l-Irlanda u r-Renju Unit jistgħu jħallu l-bejgħ fis-suq fit-territorju tagħhom ta’ sustanzi perikolużi li l-imballaġġ u l-ittikkettjar tagħhom huma skond il-kondizzjonijiet fis-seħħ fit-territorju tagħhom mid-data ta’ adeżjoni."
L-Artikolu 5
"L-Artikolu 8a
L-emendi meħtieġa biex jiġu addattati l-Annessi għall-progress tekniku għandhom jiġu addattati skond il-proċedura preskritta fl-Artikolu 8(ċ).
L-Artikolu 8b
1. Kumitat għandu jiġi stabbilit għall-addattament għal progress tekniku ta’ Direttivi għat-tneħħija ta’ xkielijiet tekniċi għall-kummerċ fis-settur ta’ sustanzi u preparazzjonijiet perikolużi, minn issa ‘l quddiem imsejjaħ "il-Kumitat", li għandu jikkonsisti minn rappreżentanti ta’ l-Istati Membri taħt il-Presidenza ta’ rappreżentant tal-Kummissjoni.
2. Il-Kumitat għandhu jistabbilixxi r-regolamenti interni tiegħu.
L-Artikolu 8ċ
1. Fil-każ li ssir riferenza għall-proċedura preskritta f’ dan l-Artikolu, il-materja għandha tiġi riferita lill-Kumitat mill-President tiegħu, jew fuq l-inzijattiva tiegħu nnifsu, jew fuq it-talba tar-rappreżentant ta’ Stat Membru.
2. Ir-rappreżentant tal-Kummissjoni għandu jissottometti lill-Kumitat abbozz tal-miżuri li jridu jittieħdu. Il-Kumitat għandu jesprimi l-Opinjoni tiegħu dwar dan l-abbozz fil-perjodu speċifikat mill-President fid-dawl ta’ l-urġenza tal-materja msemmija. Maġġoranza ta’ 41 vot għandha tkun biżżejjed għal Deċiżjoni, bil-voti ta’ l-Istati Membri ppeżati kif preskritt fl-Artikolu 148 sottoparagrafu 2 tat-Trattat. Il-President m’għandux jivvota.
3. (a) Il-Kummissjoni għandha tadotta l-miżuri previsti meta jkunu b’mod konformi ma’ l-Opinjoni tal-Kumitat.
(b) Meta l-miżuri previsti ma humiex bi qbil ma’ l-opinjoni tal-Kumitat, jew fl-assenza ta’ opinjoni, il-Kummissjoni għandha tissottometti lill Kunsill mingħajr dewmien proposta li jkollha x’taqsam mal-miżuri li jridu jittieħdu. Il-Kunsill għandu jagħti ġudizzju b’maġġoranza kwalifikata.
(ċ) Jekk, wara li l-materja tkun ittieħdet quddiem il-Kunsill għal perjodu ta’ tliet xhur, ma tkun ittieħdet l-ebda DeċIżjoni mill-Kunsill, il-miżuri proposti għandhom jiġu adottati mill-Kummissjoni."
L-Artikolu 6
L-Annessi I sa IV għandhom jiġu mibdula b’L-Annessi ġodda I sa IV kif anness ma’ din id-Direttiva.
L-Artikolu 7
Għandu jiddaħħal l-Anness V, kif anness ma’ din id-Direttiva.
In-normi u l-metodi li għalihom jirreferi dan l-Anness għandhom jirreferu għal dawk fis-seħħ fid-data ta’ notifika ta’ din id-Direttiva lill-Istati Membri.
L-Artikolu 8
1. L-Istati Membri għandhom idaħħlu d-dispożizzjonijiet meħtieġa sabiex jikkonformaw ma’ din id-Direttiva fi żmien 6 xhur xahar min-notifika tagħha u għandhom jgħarrfu biha mill-ewwel lill-Kummissjoni.
2. L-Istati Membri għandhom jiżguraw li d-dispożizzjonijiet interni ta’ leġislazzjoni li għandhom jiġu adottati fil-qasam kopert minn din id-Direttiva jintbagħtu lill-Kummissjoni.
L-Artikolu 9
Din id-Direttiva hija indirizzata lill-Istati Membri.
Magħmula fi Brussel, fil-21 ta’ Mejju 1973.

Labels: 7
3
15
20